علی صادر

اصل ناں      محمد الطاف حسین

قلمی ناں       علی صادر   

جمن           1978ء   

جاہ پتہ        وستی ماشکیاں، دیرہ نواب ضلع بہاول پور

 غزل 

ایں میڈے من دا حبیب توں ہیں        تے وسدا دل دے قریب توں ہیں

توں میڈے درداں دے قصے سنکے        لکھیندا ونج جو ادیب توں ہیں

مریضِ عشق ہاں دوا عطا کر        جو میڈا حاذق طبیب توں ہیں

میکوں عذابیں دے وات ڈیکے         کریندا گالھیں عجیب توں ہیں

او پیار تیڈے کوں بھُل گیا ہے        جو علی صادر غریب توں ہیں

؎کجھ تاں میڈے بارے سوچو       تساں رَل تے سارے سوچو

روز دیاں دھاڑاں کوکاں سندو       میڈے راج دلارے سوچو

کئو تاں پوندی ہوسی کنّیں       کیندے ہِن ڈسکارے سوچو

٭٭٭